Curium(III)hydroksidi

Curium(III)hydroksidi tai curiumhydroksidi Cm(OH)3 on aktinoidi curiumin epäorgaaninen hydroksidi. Louis B. Werner ja Isadore Perlman valmistivat ainetta syksyllä 1947 ja se oli ensimmäisenä syntetisoitu curiumin yhdiste. 

Curiumhydroksidia voidaan saada ammoniakin reaktiolla Cm3+-suolaliuosten kanssa. Curiumhydroksidi on kidevedetön väritön tai kellertävä kiinteä aine, joka liukenee hyvin vähän veteen. Sillä on uraani(III)kloridin tyyppinen heksagonaalinen kiderakenne (avaruusryhmä P63/m, numero 176, hilavakiot a=639,1 pm ja c=371,2 pm).

Curiumin voimakkaan radioaktiivisuuden vuoksi 244Cm(OH)3 hajoaa radiolyysillä päivän kuluessa, kun taas amerikiumhydroksidille 241Am(OH)3 sama prosessi vie 4–6 kuukautta.

Lähteet

Aiheesta muualla 
PubChem: Curium Hydroxide 

Curiumyhdisteet
Hydroksidit